दीपक बोहरा

दीपक बोहरा (जन्म:२००७ चैत १८ - १९ चैत २०८१)   एक नेपाली राजनीतिज्ञ तथा व्यवासायी थिए। उनी राष्ट्रिय प्रजातन्त्र पार्टिका नेता थिए।  उनी रुपन्देही-३ को प्रतिनिधि सभा सदस्य थिए। २०७९ को प्रतिनिधिसभा निर्वाचन मा बोहराले तत्कालीन गृहमन्त्री नेपाली कांग्रेसका नेता बालकृष्ण खाँणलाई पराजित गरेका थिए।  बोहरा बि.सं. २०६७ मा राष्ट्रिय प्रकृति संरक्षण कोषको अध्यक्ष, २०५७ मा बैंक अफ काठमान्डुको अध्यक्ष भएका थिए। रुपन्देहीमा उनले सुरु गरेको "भैरहवा लुम्बिनी भुमिगत जलपरियोजना" भैलुभुज को कारण उनलाई सम्झिने गरिन्छ। उनको निधन २०८१ चैत १९ मा, भएको थियो।

 राजनैतिक जीवन 
बोहोरा नेपालको राजनीतिमा ४ दशकदेखि राप्रपामा क्रियाशील रहँदै आएका छन् । २०३६ सालमा रुपन्देहीबाट राष्ट्रिय पञ्चायत सदस्यमा निर्वाचित उनी २०४२ सालको राष्ट्रिय पञ्चायत सदस्यमा समेत विजयी भएका थिए । उनी २०७० सालमा रुपन्देही निर्वाचन क्षेत्र नम्बर २ बाट संविधानसभा सदस्यमा निर्वाचित भएका थिए ।
२०७० को निर्वाचन 
बोहरा २०६४ सालको संविधानसभा चुनावमा रुपन्देही–१ मा माओवादी केन्द्रका घनश्याम यादवसँग पराजित भएका थिए। २०७० को संविधानसभा निर्वाचनमा भने तत्कालीन क्षेत्र नम्बर २ बाट कांग्रेसका रामकृष्ण ताम्राकारलाई पराजित गर्दै विजयी भए।

 २०७४ को निर्वाचन 
प्रतिनिधि सभा निर्वाचन, २०७४ मा उनी नेकपा एमालेका घनश्याम भूसाल सँग पराजित भए । भुसाललाई  माओवादी केन्द्रको साथ थियो भने बोहोरालाई नेपाली कांग्रेसको साथ थियो । २०७४ को निर्वाचनमा २७ हजार ४ सय २२ मत ल्याएर बलियाे वाम गठबन्धनका उम्मेदवार घनश्‍याम भुसाललाई उनले चुनौती दिएका थिए। एमालेबाट विजयी भुसालले ३२ हजार मत ल्याएका थिए । 

 मन्त्री 
+साल  मन्त्रालय प्राधनमन्त्री२०३८ पर्यटन राज्यमन्त्री२०३८ पर्यटन सहायकमन्त्री२०४० पर्यटन राज्यमन्त्री२०४३ निर्माण तथा यातायात राज्यमन्त्री२०४४ निर्माण तथा यातायातमन्त्री२०६७ वन तथा भूसंरक्षण मन्त्री२०७२ श्रम तथा रोजगार मन्त्रीकेपी ओली२०७३ आपूर्तिमन्त्रीप्रचण्ड २०७४ स्वास्थ्यमन्त्रीशेरबहादुर देउवा 

यो पनि हेर्नुहोस्
 विक्रम पाण्डे

सन्दर्भ सामग्रीहरू

श्रेणी:नेपाली संविधान सभा सदस्यहरू
श्रेणी:नेपालको दोस्रो संविधान सभाका सदस्यहरू
श्रेणी:राष्ट्रिय प्रजातन्त्र पार्टीका राजनीतिज्ञहरू
श्रेणी:नेपालको सङ्घीय संसदका सदस्यहरू
श्रेणी:नेपालका सांसदहरू २०७९–२०८२
श्रेणी:सन् २०२५ मा मृत्यु